HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Ihmeellinen palvelutyömatka Brasiliaan
Hei ja tervetuloa ohjelman pariin! Olen ohjelman isäntä Hermes Falcao Jr.
Luvassa on jälleen huikea ohjelma täynnä siunauksia.
Ole odottavalla mielellä, että Jumala puhuu sinulle tämän jakson kautta -
ja että Hän koskettaa, kuten Hän on koskettanut monia ohjelman kautta.
Teimme lähetysmatkan Brasiliaan -
kesäkuun 1.―9. päivänä.
Olimme mainostaneet ohjelmassa tekevämme lähetysmatkan Brasiliaan.
Se oli menestys. Teimme yhteistyötä Destiny Encounters -järjestön kanssa.
Matkalla oli mukana ihmisiä eri maista, -
Suomesta, Amerikan eri kaupungeista, Englannista, -
Etelä-Afrikasta ja jopa Dubaista.
Olimme tiimi. Meitä yhdistivät usko -
ja halu nähdä Jumalan koskettavan ja ihmisten elämän muuttuvan.
Sitä tapahtui Jumalan kunniaksi.
Pyhä Henki vaikutti ihmeellisesti.
Monet pelastuivat ja saivat Pyhän Hengen kasteen.
Lapset täyttyivät Pyhällä Hengellä ja alkoivat puhua kielillä.
Sokeat näkivät, rammat kävelivät, kuurot kuulivat, -
ja Jeesusta Kristusta korotettiin.
Tavoitimme myös köyhiä kaatopaikkaslummissa.
Se oli mahtava kampanja.
Noudimme ihmisiä, jotka kärsivät äärimmäisestä köyhyydestä -
ja jotka eivät tunteneet Jeesusta.
Veimme heidät kirkkoon yhdessä paikallisen pastorin kanssa.
Rekisteröimme ihmisiä ohjelmaamme.
He saivat ruokaa ja kuulivat evankeliumin.
Selvän pelastussanoman synnistä, -
taivaasta, helvetistä ja Jeesuksen verestä.
Julistimme yksinkertaisen evankeliumin sanoman.
Yli sata ihmistä otti vastaan Jeesuksen Herranaan ja Vapahtajanaan.
He saivat ruokaa kuukaudeksi.
Jaoimme 3,5 tonnia ruokaa -
sadoille perheille.
He pärjäävät sillä kokonaisen kuukauden.
He näkivät Jumalan rakkauden toiminnassa.
Monet sokeat alkoivat nähdä. Syöpäkasvaimia katosi.
Näimme, miten Jeesus paransi kuuroja ja otti pois kivun.
Näimme Jumalan käyttävän jokaista tiimiläistä. Se on mahtavaa.
Tiimissä oli yksi tyttö Suomesta. Hän opiskelee verkkokurssillamme.
Hän rukoili erään miehen puolesta kätten päälle panemisen kautta.
Mies oli ollut 40 vuotta kuuro.
Kun jaoimme ruokaa, mies tuli luokseni ja sanoi: -
"Kerro tuolle nuorelle naiselle, että kun hän laski kätensä päälleni -
ja rukoili puolestani, korvani avautuivat."
Hän oli ollut 40 vuotta kuuro. Hän ihmetteli Jumalan voimaa.
Oli syntymästään kuuroja.
Yksi tiimiläinen rukoili 21-vuotiaan tytön puolesta.
Hänen toinen korvansa oli ollut syntymästä asti kuuro.
Toisella ei kuullut juuri mitään. Herra avasi hänen korvansa täysin.
Hän parantui. Hän itki vuolaasti. Yksi tiimiläinen rukoili hänen puolestaan.
Parantumiset ja Pyhän Hengen rakkaus virtasivat.
Herra toimi ihmeellisesti.
Pääsette nyt Brasiliaan kanssamme.
Näemme videoklippejä. Osassa saarnataan.
Näette ihmeitä. Näette, miten Herra koskettaa ihmisiä.
Näette, miten Herra liikkuu.
Kuin tekin olisitte olleet Brasiliassa.
Ehkä voit tulla lähetysmatkalle ensi vuonna. Seuraa ilmoittelua.
Halusin tehdä tämän erikoisjakson, -
jotta saat makupalan kokouksesta, joka meillä oli Brasiliassa.
Videoklippien jälkeen jatkamme täältä studiosta.
Silloin rukoilen puolestanne, että Herra antaa saman voitelun ja voiman,
joka oli Brasiliassa, ja koskettaa elämää, perhettä ja tarpeita.
Mennään Brasílian kaupunkiin Brasiliaan -
"Tulta ja ihmeitä kansoille" -konferenssiin.
Meidän pitää olla kuin pesusieniä, jotka imevät.
Jotka ottavat vastaan. Älä sulje itseäsi, -
koska et ymmärrä tai et ole tottunut tähän.
Tai koska tämä tuntuu oudolta.
Ota vain vastaan. Jeesus haluaa vuodattaa uutta viiniä.
Mutta tarvitaan uusia leilejä.
Säiliöitä.
Uusia ruukkuja.
Jumala tahtoo sinun muuttavan -
asennettasi.
Teistä osa tulee usein kirkkoon -
odottamatta mitään.
Tai odottaen vain taas yhtä jumalanpalvelusta.
Tämä ei ole vain taas yksi jumalanpalvelus.
Tämä ei ole vain taas yksi konferenssi tai lähetysmatka.
Tulimme tänne kohtaamaan Pyhää Henkeä.
Herra puhui minulle tästä illasta.
Hän antoi sydämeeni sanoman.
Se käsittelee helluntain tulta.
Kun saamme sen tulen, tapahtuu muutoksia.
Ihminen uudistuu.
On mahdotonta jäädä ennalleen, jos Jumalan tuli koskettaa.
"Veli, minulla on tuli."
"Minulla on tuli."
"Kymmenen vuotta sitten puhuin kielillä."
Kuunnelkaa.
Herra haluaa uudistaa tulen.
Virittää liekin eläväksi sydämessäsi.
Päivä päivältä enemmän.
Raamattu sanoo, että kuljemme kirkkaudesta kirkkauteen.
Ei koettelemuksesta toiseen.
Ei erämaasta toiseen.
Vaan kirkkaudesta kirkkauteen.
Voitosta voittoon.
Halleluja!
Sama Henki, joka nosti Jeesuksen kuolleista, -
elää sisälläsi.
Se on elävä Henki.
Jeesus sanoi: "Joka uskoo minuun, -
hänen sisimmästään on juokseva elävän veden virrat."
Kaikki Jumalasta on liikkuvaa.
Se liikkuu.
Se ei ikinä pysähdy eikä seiso.
Hän ei sanonut, että sisimmässäsi on lampi.
Hän sanoi "virta". Elävän veden virrat.
Jumalan valtaistuimessa on pyörät. Se on liikkuva valtaistuin.
Jumala liikkuu. Aina liikkuu.
Hän ei ikinä pysähdy.
Vanhassa testamentissa ihmiset kokivat pilven.
Pilvi liikkui. Se ei jäänyt jumiin.
Hän ei jämähtänyt.
Hän liikkuu. Ja ihmisten piti siirtyä.
Arvatkaa mitä? Samoin on tänään.
Jumala liikkuu, ja meidän pitää seurata Pyhän Hengen liikettä.
Se ei ole vain jotain 30 vuoden takaa.
Kiitos Jumalalle siitä, mitä Hän teki 30 vuotta sitten.
Kunnioitamme sitä. Pitää opetella kunnioittamaan Jumalan liikehdintää.
Mutta muista: Hän liikkuu edelleen.
Älä jää jumiin 1970-, 80- tai 90-luvulle.
Älä edes siihen, mitä tapahtui viime vuonna.
Muistan aina, mitä Jumala teki.
Muistan. Kunnioitan ja ylistän Häntä.
Mutta en voi jäädä tähän jumiin. Pitää pysyä liikkeessä.
Pitää kasvaa ja laajentua edelleen.
Pitää aina mennä eteenpäin.
Apostoli Paavali: "Yhden asian minä opin, ja sen minä teen: -
Unohdan sen, mikä on takana, -
ja juoksen kohti voittopalkintoa.
Jotain tapahtui helluntaina.
Muistatte Siinailla, 2. Moos. 19:ssä -
Herra ilmestyi kansalle.
Hän puhui, ja kuului ukkosen jylyä.
Oli salamoja, ja puhalsi kova tuuli.
Herra puhui korvin kuultavasti.
Kuunnelkaa. Uudessa liitossa on jotain voimallista.
Elämme paremmassa liitossa, jossa on paremmat lupaukset.
Tutkin Mooseksen, Elian, Jesajan ja Jeremian elämää.
Daavidin, Salomon ja muiden suurten Jumalan miesten elämää, Elisan.
Näemme, miten Jumala toimi heidän elämässään.
Uudessa liitossa -
meillä on parempi liitto kuin heillä.
Raamattu sanoo, että meillä on suurempi kirkkaus kuin heillä.
Raamattu sanoo, että profeetat muinaisina aikoina -
halusivat elää näinä päivinä.
He näkivät sen ennalta mutta eivät saavuttaneet sitä.
"Kunpa olisin Brasíliassa juuri tuolloin."
"Kunpa voisin olla Brasíliassa."
Brasilian pääkaupungissa kesäkuussa 2017.
Voitko kuvitella sitä? Aabraham, uskon isä, -
olisi halunnut nähdä tämän päivän.
Ja mitä tapahtui helluntaina?
Oli tuli, aivan kuin 2. Moos. 19:ssä.
Oli tuulispää, humaus taivaasta.
Tuliset kielet koskettivat jokaisen päätä.
Kuuntele. Oli myös ero.
Haluan teidän saavan siitä kiinni.
Ero on se, että vanhassa liitossa -
Jumala puhui ihmisille ulkoa päin.
Ulkoa päin.
Hän puhui itsestään kansalle.
Mutta helluntaina Jumala puhui ihmisten kautta.
Käytti ihmisastioita kirkkautensa välikappaleina.
Siksi apostoli Paavali sanoi: -
Kristus meissä, kirkkauden toivo.
Vanhassa liitossa Jumala puhui itsestään ja itsensä kautta, -
mutta uudessa testamentissa Hän päätti tulla asumaan uskovaan -
ja liikkua ja puhua ihmisastioiden kautta.
Hän ei puhu enää ulkopuolelta.
Hän puhuu sisäpuolelta.
Jumalan ääni on hengessäsi.
Pyhä Henki asuu jokaisessa uskovassa.
Vanhassa liitossa Pyhä Henki oli rajoitettu ja rajattu.
Hän tuli vain kuninkaisiin, profeettoihin ja pappeihin.
Nyt, uudessa liitossa Pyhä Henki asuu jokaisessa uskovassa.
Hän tuo äänensä kuuluviin ihmisten kautta.
Hän tuo kirkkautensa ihmisten kautta.
Sinusta tuli Jeesuksen kädet täällä maan päällä.
Sinusta tuli Jeesuksen jalat.
Aina kun menet köyhien luo ja autat heitä, -
Jeesus toimii kauttasi.
Aina kun lasket kätesi sairaiden päälle, -
muista, että Pyhä Henki asuu sisälläsi.
Elämän Henki, ylösnousemuksen ja voiman Henki asuu sinussa.
Aina kun lasket kätesi sairaan ihmisen päälle, -
muista, ettei se ole sinun kätesi.
Se on Jeesuksen käsi sinun kauttasi.
Aina kun annat jollekulle sanan, -
muista, etteivät ne ole vain sinun sanojasi.
Ne ovat Hänen sanojaan sinun suusi kautta.
SOKEA 42 VUOTTA. NYT HÄN NÄKEE.
Isä, Jeesuksen nimessä. Tee ihme sokeille silmille.
Käsken näköä Jeesuksen nimessä.
Silmät, nähkää!
Silmät, nähkää, Jeesuksen nimessä.
Silmät, nähkää!
Jättäkää hänet siihen.
Silmät, nähkää, Jeesuksen nimessä.
Vapautamme nämä silmät näkemään.
Näkö! Näkö!
Jeesuksen nimessä.
Nyt hän näkee.
Hän näkee silmät ja mustan tukan. Hän näkee nyt.
Halleluja!
Hän ei nähnyt aiemmin. Nyt hän näkee. Ylistyshuuto Jeesukselle.
Oletko onnellinen? - Tosi onnellinen Jeesuksesta. Kunnia Jumalalle!
Kosketa nenääni. Seuraa nenääni.
Hän näkee. Ymmärrättekö tätä?
Miten pitkään? - Vuodesta 1974. Jo 42 vuotta.
Hän on ollut sokea 42 vuotta.
Vuodesta 1974.
Pysy siellä.
Kosketa nenääni.
Sillä lailla, Jeesus!
Jumala parantaa sokeita Brasiliassa.
Sokea 42 vuotta.
Voitko hyvin? - Voin.
Oletko onnellinen? - Tosi onnellinen.
Tosi onnellinen Jeesuksesta.
Kuka avasi silmäsi? - Jeesus Kristus.
Kunnia Jeesukselle!
Tämä on voimallista. Voimallista!
Olen nähnyt monia ihmeitä, mutta en suhtaudu tähän kevyesti.
"Taas yksi sokea silmä."
Hän on ollut sokea 42 vuotta.
Jos olisit ollut 42 vuotta sokea, sinäkin iloitsisit nyt.
Olen 33-vuotias.
Hän on ollut sokea paljon kauemmin kuin minä olen elänyt.
Kiitos, Herra.
Kiitos tosi paljon. Halleluja.
Sano: "Kiitos, Jeesus."
Kiitos! - Jeesus.
Kiitos palvelijoistasi, joita käytit tänään. - Anna hali.
Jeesus Kristus on sama eilen, tänään ja ikuisesti.
Kiitos Jumalalle! Eikö ole mahtavaa nähdä omin silmin Jumalan toimivan?
Ei ole mitään mahtavampaa kuin nähdä Jumalan koskettavan ihmisiä.
Ihmisten kokevan Jumalan rakkauden ensikertaa.
Toisten kokevan Pyhän Hengen kasteen, toisten ihmeitä.
Kyse on sydämestä. Jeesus tahtoo koskettaa sydäntäsi.
Hän haluaa, että tunnet Hänen rakkautensa.
Että Hän välittää sinusta. Hän rakastaa sinua paljon.
Tiedän, että katsojista osa käy elämässä läpi asioita.
Joku saattaa olla sairas, masentunut tai ahdistunut.
Vihollinen on hyökännyt elämääsi vastaan.
Tahdon sanoa, että Jeesuksessa et voi ikinä hävitä.
Taivaan valtakunnassa ei ole tappiota.
Koen voitelun puhuessani nytkin.
Uskon, että Jumala valtaa kotisi.
Rukoilemme ja uskomme, että Herra koskettaa kotiasi.
Ravistelee asioita ja tuo taivaan valtakunnan tilanteeseesi.
Uskon, että ihmisiä paranee ja vapautuu rukouksen kautta nyt.
Liity rukoukseeni uskossa ja yhdessä sopimisen voimassa -
Jeesuksen nimessä.
Yhdessä näemme läpimurron kotonasi ja elämässäsi.
Näitte Jumalan voiman. Näitte naisen, joka oli ollut 42 vuotta sokea.
Hän parani hetkessä, kun Jumalan voima kosketti häntä.
On muitakin ihmeitä, parantumisia ja ihmisiä, -
joita Jumalan kirkkaus kosketti. Pyydän sitä.
Oletko valmis vastaanottamaan? Vastaanottamaan läpimurron?
Missä ikinä katsotkin tätä, -
odota, että Jumala kohtaa sinua nyt.
Koen Pyhän Hengen voitelun, kun nyt puhun. Rukoilen puolestasi.
Jos mahdollista, ole vastaanottavaisella asenteella.
Voit kohottaa kätesi. Voit laittaa käden sydämelle. Ota vastaan. Rukoilen.
Isä, Jeesuksen nimessä rukoilen jokaisen katsojan puolesta, -
etenkin niiden puolesta, jotka kamppailevat sairauksia, tauteja, -
riippuvuuksia ja masennusta vastaan.
Nostan esiin ystäviä maailmalta.
Pyydän Jeesuksen nimessä. Kosketa heitä väkevällä voimallasi.
Suo heidän tuntea kotonaan ja huoneessaan Pyhän Hengen voitelun,
joka murtaa ja tuhoaa orjuuden ikeen.
Herra, voitelusi parantakoon sairaat Jeesuksen nimessä.
Käsken kaikkea kipua, kaikkia kidutuksen ja masennuksen henkeä -
lähtemään heistä Jeesuksen Kristuksen nimessä.
Isä, tietokone- ja televisioruutujen kautta -
pyydämme voiteluasi virtaamaan tässä hetkessä Jeesuksen nimessä.
Julistamme läpimurtoa ja vapautusta.
Taivaan valtakunta koskettakoon heidän tilannettaan.
Nuhtelen syöpäkasvaimia. Kiroan ne Jeesuksen nimessä.
Kiroan kuurouden Jeesuksen nimessä.
Käsken kuurojen korvien ja sokeiden silmien avautua Jeesuksen nimessä.
Voitelusi aalto läpäisköön ruudut Jeesuksen nimessä.
Saatana kukistukoon heidän elämässään.
Vihollisen teot tulkoot tyhjiksi Jeesuksen nimessä.
Nuhtelen pelon ja masennuksen henkeä Jeesuksen nimessä.
Julistamme rauhaasi ja kirkkauttasi.
Julistamme voiteluasi. Jeesuksen väkevässä nimessä me rukoilemme.
Isä, tulkoot he täysin terveiksi Sinun kirkkaudeksesi, -
Jeesuksen nimessä aamen.
Kiitän kaikkia tukijoitamme ja esirukoilijoitamme.
Ryhdy kumppaniksemme. Tarvitsemme tukijoita tähän hetkeen.
Meille on avautunut monia mahdollisuuksien ovia.
Tarvitsemme sinua liittämään kätesi käsiimme -
ravistellaksemme yhdessä kansoja ja alueita Jumalan kirkkaudeksi.
Kiitos! Rakastamme sinua.
Ota yhteyttä. Käy kotisivuillamme.
Haluamme kuulla sinusta ja siitä, miten ohjelma on siunannut sinua.
Herra sinua runsaasti siunatkoon. Jeesuksen nimessä.
Olet rakas. Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz